

REGISZTRÁCIÓS ADATLAP

 NSR regisztrációs tájékoztató és adatlap

 NEMZETI SPORTINFORMÁCIÓS RENDSZER v 1.2

Adatszolgáltatási kötelezettséggel érintett sportköztestületek,
valamint sportszervezetnek, sportszövetségnek nem minősülő civil szervezetek, gazdasági társaságok, költségvetési szervek, származtatott jogi személyek
és határon túli szervezetek részére



www.nsr.gov.hu

NSR SZERVEZETI REGISZTRÁCIÓS TÁJÉKOZTATÓ

# **1. SZERVEZETI REGISZTRÁCIÓ**

A Nemzeti Sportinformációs Rendszerbe (a továbbiakban: NSR) történő – a sportról szóló 2004. évi I. törvényben (a továbbiakban: Stv.) meghatározott – kötelező adatközlés teljesítése, valamint az NSR – szervezetek számára elérhető – további funkcióinak használata szervezeti regisztrációhoz kötött.
A regisztráció a hiánytalanul kitöltött és hitelesített regisztrációs adatlap (2. pont) kötelező mellékletekkel
(a továbbiakban együttesen: regisztrációs dokumentáció) történő megküldésével kezdeményezhető a regisztrációt végző szervezetnél (3. pont).

A szervezet regisztrációja a szervezet első felhasználójának (a továbbiakban: superuser) egyidejű regisztrációjával történik. A szervezet regisztrációját követően annak superuser felhasználója tudja a rendszerben a szervezet további felhasználóit (ideértve további superuser felhasználókat is) rögzíteni és biztosítani számukra az NSR használatához szükséges jogosultságokat, valamint képes a szervezet típusától függően további tagszervezeteket, származtatott jogi személy(eke)t regisztrálni a rendszerbe.

# **2. REGISZTRÁCIÓS ADATLAP KITÖLTÉSE ÉS HITELESÍTÉSE**

Kérjük, hogy a tájékoztató végén található regisztrációs adatlap minden rovatának kitöltését követően – papíralapú hitelesítés esetén – mindhárom lapot nyomtassák ki. A regisztrációs adatlap második oldalán (2/2) található nyilatkozatot a superuser lássa el aláírásával és az aláírás dátumával, valamint az oldal alján a szervezet hivatalos képviselője – az aláírás dátumának feltüntetésével – hitelesítse aláírásával és a szervezet pecsétjével. Elektronikus hitelesítés esetén a dokumentumot a szervezet képviselőjének és superuserének is digitális aláírással szükséges ellátnia.

A regisztrációs dokumentációt digitális hitelesítés esetén kizárólag elektronikusan, egyéb esetben mind elektronikus formában, mind papíralapon a 3. pontban leírtak szerint a szervezet regisztrációját végző szervezet részére szükséges megküldeni.

A regisztrációs dokumentáció tartalma:

* Kitöltött és hitelesített regisztrációs adatlap (2 oldal)
* Kötelező mellékletek (2 darab)
1. A szervezet közhiteles nyilvántartásban szereplő hatályos adatairól szóló, 30 napnál nem régebbi igazolás vagy annak hiteles másolata.
2. A regisztrációs adatlap papíralapon történő hitelesítése esetén a szervezet képviselőjének képviseleti jogosultságáról szóló, közjegyzői aláírás hitelesítéssel ellátott eredeti aláírási címpéldánya vagy annak hiteles másolata vagy ügyvéd vagy kamarai jogtanácsos által ellenjegyzett aláírás mintája vagy a számlavezető pénzforgalmi intézmény által hitelesített banki aláírási karton. (Elektronikus hitelesítés esetén csatolása nem szükséges.)

# **3. REGISZTRÁCIÓS DOKUMENTÁCIÓ BENYÚJTÁSA**

A regisztrációs adatlap hitelesített példányának és kötelező mellékleteinek elektronikus (vagy szkennelt) változatát elektronikus úton a regisztrációt végző szervezet kapcsolattartási e-mail címére, a papíralapú regisztrációs dokumentációt a szervezet kapcsolattartási címére szükséges megküldeni.

**Sportszövetségek** és **minden sportszövetséggel tagsági viszonyban nem álló szervezet** regisztrációs kérelmét közvetlenül a Honvédelmi Minisztérium Sportért Felelős Államtitkársága részére nyújtja be. A regisztrációs dokumentáció digitális (elektronikusan hitelesített vagy szkennelt) változatát „NSR regisztrációs kérelem” tárgyú elektronikus levélben a regisztracio@nsr.gov.hu e-mail címre, az eredeti papíralapú dokumentációt a HM Sportért Felelős Államtitkárság címére (1054 Budapest, Hold utca 1.) kell eljuttatni.

**Sportszövetséggel tagsági viszonyban lévő sportszervezetek** regisztrációs kérelmüket azon sportszövetség számára kötelesek megküldeni, amellyel a regisztrációs kérelem benyújtásának időpontjában tagsági viszonyban állnak. Az NSR regisztrációs dokumentáció benyújtásának módjáról a sportszövetség tájékoztatja tagszervezeteit. Amennyiben valamely sportszervezet egyidejűleg több sportszövetséggel is tagsági jogviszonyban áll, a regisztrációs kérelmet csak egy szövetséghez szükséges benyújtania.

Miután a megküldött dokumentáció alapján a sportszövetség a sportszervezetet regisztrálta az NSR-ben, a sportszervezet további szövetségi tagsági kapcsolatai a sportszervezet superuser felhasználójának vagy az érintett sportszövetség superuser felhasználójának rendszeren belül indított kérelme alapján rögzíthetők az NSR-ben.

**Származtatott jogi személyek** regisztrációs kérelmüket azon civil szervezet számára kötelesek megküldeni, amely létrehozta őket. Az NSR regisztrációs dokumentáció benyújtásának módjáról a regisztrációt végző szervezet ad tájékoztatást.

# **4. REGISZTRÁCIÓ**

A regisztrációt végző szervezet superuser felhasználója – a csatolt mellékletek alapján történő ellenőrzést követően – a regisztrációs adatlapon megadott adatok alapján elvégzi a kérelmező szervezet és első felhasználójának regisztrációját az NSR-ben.

Amennyiben a regisztrációs adatlap hiányosan, hibásan került kitöltésre, hitelesítésre vagy a kötelező mellékletek nem vagy hiányosan kerültek megküldésre, a regisztrációt végző szervezet a kérelmezőt – a hiányosság pontos megjelölésével – hiánypótlásra szólítja fel.

Az NSR regisztráció az eredeti, hiteles dokumentumok vagy azok hitelesített másolata alapján, hiánypótlás esetén kizárólag a felszólításban megjelölt hiányosság pótlását követően végezhető el. A sikeres regisztrációról a regisztrációt végző szervezet értesítést küld a kérelmező szervezet regisztrációs kérelmében megadott e-mail címére.

NSR SZERVEZETI REGISZTRÁCIÓS ADATLAP 3/1

# **REGISZTRÁCIÓS KÉRELEM BENYÚJTÓJA[[1]](#footnote-1) ÉS CÍMZETTJE**[[2]](#footnote-2)

|  |  |  |
| --- | --- | --- |
| KÉRELMEZŐ SZERVEZET: | Kérjük, adja meg a regisztrációt kezdeményező (kérelmező) szervezet nevét |  |
| REGISZTRÁLÓ SZERVEZET:  | Kérjük, adja meg a regisztrációt végző szervezet nevét |  |
|  |  |

|  |  |  |
| --- | --- | --- |
| Alulírott | Kérjük, adja meg a regisztrációt kérelmező szervezet képviselőjének nevét | ezúton kérem |
| az általam képviselt | Kérjük, adja meg a regisztrációt kezdeményező szervezet nevét |
| szervezet Nemzeti Sportinformációs Rendszerben alábbiak szerint történő regisztrációját. |

# **REGISZTRÁCIÓT KEZDEMÉNYEZŐ SZERVEZET ADATAI**

|  |  |
| --- | --- |
| SZERVEZET NEVE  | Kérjük, adja meg a szervezet nevét |
| RÖVIDÍTETT NEVE | Kérjük, adja meg a szervezet rövidített nevét |
| SZÉKHELYE | Irányítószám város, pontos cím |
| NYILVÁNTARTÁSI SZÁMA | Kérjük, adja meg szervezete nyilvántartásban szereplő azonosítóját |
| ADÓSZÁMA | Kérjük, adja meg szervezete adószámát |
| SZERVEZET TÍPUSA | Kérjük, válassza ki szervezete típusát a legördülő menüből |
| SZERVEZETI FORMA | Kérjük, válassza ki a szervezeti formát |
|  | „Egyéb” válasz esetén kérjük, adja meg a szervezeti formát  |

# **KAPCSOLATTARTÁSI ADATOK**

|  |  |
| --- | --- |
| KAPCSOLATTARTÓ NEVE  | Kérjük, adja meg a szervezet kapcsolattartójának nevét |
| E-MAIL CÍM | Kérjük, adja meg a szervezet kapcsolattartási e-mail címét |
| TELEFONSZÁM | Kérjük, adja meg a szervezet kapcsolattartási telefonszámát |

# **SZERVEZET TEVÉKENYSÉGÉRE VONATKOZÓ ADATOK**

NSR SZERVEZETI REGISZTRÁCIÓS ADATLAP 2/1

|  |  |  |
| --- | --- | --- |
| SZERVEZET TEVÉKENYSÉGI KÖRE[[3]](#footnote-3) | ☐ | Versenysport |
|  | ☐ | Utánpótlás sport |
|  | ☐ | Diáksport |
|  | ☐ | Hallgatói sport |
|  | ☐ | Fogyatékos személyek sportja |
|  | ☐ | Szabadidősport |

# **ELSŐ FELHASZNÁLÓ (SUPERUSER) ADATAI ÉS HOZZÁJÁRULÓ NYILATKOZATA**[[4]](#footnote-4)

NSR SZERVEZETI REGISZTRÁCIÓS ADATLAP 3/2

|  |  |
| --- | --- |
| SZÜLETÉSI CSALÁDI NEVE | Kérjük, adja meg az első felhasználó születési családi nevét |
| SZÜLETÉSI UTÓNEVE(I) | Kérjük, adja meg az első felhasználó utónevét/utóneveit |
| SZÜLETÉSI HELY | Kérjük, adja meg az első felhasználó születési helyét |
| SZÜLETÉSI DÁTUM | A születési dátum megadásához kattintson ide |
| ANYJA SZÜLETÉSI CSALÁDI NEVE | Kérjük, adja meg az első felhasználó anyja születési családi nevét |
| ANYJA SZÜLETÉSI UTÓNEVE(I) | Kérjük, adja meg a superuser anyja születési utónevét/utóneveit |
| TAJ AZONOSÍTÓ | Kérjük, adja meg az első felhasználó TAJ azonosítóját |

|  |
| --- |
| Kijelentem, hogy fenti adataim a valóságnak megfelelnek, és hozzájárulásomat adom, hogy fenti adataimmal a(z) Kérjük, adja meg a regisztrációt kezdeményező szervezet nevét és címét (irányítószám város, pontos cím). (név, cím) szervezet első felhasználójaként az NSR-ben regisztrálásra kerüljek. |
| ………………………………………………………… | ………………………………………………………….. |
| KELTEZÉS | ELSŐ FELHASZNÁLÓ (SUPERUSER) ALÁÍRÁSA |

NSR SZERVEZETI REGISZTRÁCIÓS ADATLAP 2/3

**NYILATKOZAT TAGSÁGI VISZONYRÓL** (Kérjük, hogy a megfelelő választ X-el jelölje.)

NSR SZERVEZETI REGISZTRÁCIÓS ADATLAP 2/2

|  |  |  |  |
| --- | --- | --- | --- |
| A SZERVEZET SPORTSZÖVETSÉGNEK TAGJA | ☐ | A SZERVEZET SPORTSZÖVETSÉGNEK NEM TAGJA | ☐ |

# **CSATOLT MELLÉKLETEK** (Kérjük, X-el jelölje a kérelemmel benyújtásra kerülő mellékleteket.)

|  |  |  |  |
| --- | --- | --- | --- |
| KIVONAT NYILVÁNTARTOTT ADATOKRÓL | ☐ | KÉPVISELŐ ALÁÍRÁSI CÍMPÉLDÁNYA[[5]](#footnote-5) | ☐ |

|  |
| --- |
| Kijelentem, hogy a regisztrációs adatlapon feltüntetett adatok teljeskörűek és a valóságnak megfelelnek. |
| ………………………………………………………… | ………………………………………………………….. |
| KELTEZÉS  | SZERVEZET KÉPVISELŐJÉNEK ALÁÍRÁSA |

1. A mezőben a kérelmet benyújtó szervezet nevét szükséges megadni. [↑](#footnote-ref-1)
2. A mezőben azon szervezet nevét szükséges megadni, amelyhez az adatlap benyújtásra és amely által a rendszerben történő regisztráció végrehajtásra kerül. [↑](#footnote-ref-2)
3. Sportszervezetnek nem minősülő szervezetek esetében a kérelmező szervezet sporttal összefüggő tevékenységi köreit szükséges megjelölni. [↑](#footnote-ref-3)
4. Kérjük, hogy az adatok pontos kitöltésére (pl. második utónév vagy születési hely esetén kerület megadása) fokozott figyelmet fordítsanak, és azok a lakcímigazolványukon, személyazonosításra alkalmas okmányaikon szereplő adatokkal kerüljenek összevetésre. [↑](#footnote-ref-4)
5. Elektronikus hitelesítés esetén aláírási címpéldányt nem szükséges benyújtani. [↑](#footnote-ref-5)